lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl ca en es lv lv lv lv lv lv lv lv lv lv lv lv lv lv lv ar lv lv pl lv lv lv lv lv lv nl fr id es lv lv lv lv lv lv lv lv nl lv lt lv en nl gl lv lv lv lv lv lv de lv lv lv lv lv lv lv en es lv de ru lv nl en lv nl en lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
“FS Jelgava” iegūst tiesības spēlēt Latvijas kausa pusfinālā (FOTO) – ZZ.lv
Vārda dienas svin: Ādolfs, Ilgonis
Ruslans Antropovs - 13.08.2022 - 23:13
Futbola komanda “FS Jelgava” šovakar “Atbildīgas spēles” Latvijas kausa izcīņas ceturtdaļfināla spēlē ar rezultātu 2:1 (2:1) uzvarēja Virslīgas komandu “FK Metta” un ieguva tiesībās spēlēt turnīra pusfināla. Jelgavnieku labā vārtus guva Kevins Cēsnieks un Agris Glaudāns.
Latvijas kausa izcīņas pusfināla spēle izraisīja plašu skatītāju interesi, neskatoties uz karstu dienu. “FK Jelgava” treniņbāzes skatītāju tribīnēs varēja sastapt daudzus pilsētas iedzīvotājus, ieskaitot hokeja kluba “Zemgale” hokejistus, 3. līgas futbolistus, amatieru komandu basketbolistus un futbola skolas “Jelgava” jaunos futbolistus.
Bez “FK Metta” ultrām spēli apmeklēja arī Virslīgas komandas “FK Spartak” atbalstītājus. “Jo tā ir vēsture,” – savu ierašanos uz spēli komentēja Jūrmalas komandas fani. Starp skatītājiem bija arī Latvijas futbola eksperts Edmunds Novickis.
Par lielu prieku skatītājiem notikumi uz laukuma sāka attīstīties ļoti strauji. Spēles 3. minūtē “FS Jelgava” futbolisti nopelnīja tiesības sist stūra sitienu. Viesu vārtsargs Jānis Beks izsita bumbu laukumā, kur tā nonākusi pie jelgavnieka Kevina Cēsnieka. Kevins nekavējoties sita uz vārtiem, bet bumba atsitās pret viesu spēlētāju un atleca atpakaļ pie viņa. Ar otro sitienu Kevins atrada spraugu starp futbolistu rindām un ieraidīja bumbu vārtos – 1:0.
Nepatīkami pārsteigtie “FK Metta” spēlētāji centās ātri atspēlēties un uz desmit minūtēm ieguva bumbas kontroli, kas ļāva viņiem pietuvoties jelgavnieku vārtsarga Edgara Andrejeva sargātiem vārtiem, bet tā arī tos neapdraudot.
“FS Jelgava” spēlētāji atguvās un pārvirzīja spēli uz laukuma centru, kur savu individuālo meistarību izrādīja deviņpadsmitgadīgais Agris Glaudāns, kurš apspēlēja pretiniekus un viens pats nonācis līdz soda laukuma līnijai no kura raidīja bumbu tālajā augšējā stūrī – 2:0.
Pirmā puslaika noslēgumā “FK Metta” senegālietis Mohamet Lamine Correa spēja ieiet laukuma saimnieku soda laukumā un izsist bumbu zem vārtsarga Edgara Andrejeva. Bumbas ātrum samazinājās un to varēja apturēt, bet aizsargs Valērijs Redjko neveiksmīgi krita un tā no viņa ielidoja vārtos – 2:1.
Otrajā puslaikā abas komandas cīnījās par bumbas kontroli un nepieļaušanu pretiniekam nokļūt savā soda laukumā. Sacensības uz izturību pārsvarā notika laukuma centrā ar retiem izrāvieniem līdz pretinieku vārtiem. “FK Metta” brīžiem izdevās uzspiest savu spēles gaitu, bet “FS Jelgava” teicami ar to tika gala un spēja nosargāt spēles rezultātu līdz cīņas beigām.
Saturs turpināsies pēc reklāmas.
“Šī ir mana pirmā spēle pret Virslīgas komandu. Sajūtas ir pozitīvas. Es biju pārliecināts un sajutu, ka varu spēlēt pret Virslīgas komandu. Manuprāt mums viss izdevās, mēs uzvarējām un tikām tālāk un tas ir galvenais. Es nebiju pārsteigts, ka apspēlēju pretspēlētājus. Es zinu ko es daru, man tas sanāk un es iesitu skaistus vārtus,” – spēles iznākumu komentēja “FS Jelgava” futbolists Agris Glaudāns.
“Spēle ar Virslīgas komandas stipri atšķiras no spēles ar Nākotnes līgas komandu. Spēle ir daudz fiziskāka un ātrāka, tāpēc grūtāk ir ieiet spēlē. Un ja neizdodas ieiet spēlē, tad tevi var uzreiz mainīt. Man izdevās ieiet spēlē un laika apstākļi šodien netraucēja,” – spēles gaitu komentēja Kevins Cēsnieks, kuram jau ir bijusi pieredze spēlēt Virslīgā.
Pēc Jelgava – Metta spēles (2:1): pic.twitter.com/QAMTBitz1j
Saturs turpināsies pēc reklāmas.
— LV_futbols (@LV_futbols) August 13, 2022
Kausa speciāliste Jelgava kausa pusfinālā. Uzveikta Metta ar 2:1. Prieka brīži pēc finālsvilpes: pic.twitter.com/Sxb75Lyo20— LV_futbols (@LV_futbols) August 13, 2022
“FS Jelgava” ieguva tiesības spēlēt Latvijas Kausa izcīņas pusfinālā. Pretinieks un spēles datums pagaidām vēl nav zināmi. Zināms ir tikai, ka pusfināla ir nonākusi vēl viena “Optibet” Nākotnes līgas komanda – “Grobiņas SC”. Vēl divus pusfināla dalībniekus noskaidros svētdien, 14. augustā divu komandu pāru spēlēs – “FK Tukums 2000/Telms” – “RFS” un “Valmiera FC” – “FK Auda”.
“FS Jelgava” – “FK Metta” 2:1 (2:1)
Saturs turpināsies pēc reklāmas.
Vārti: Kevins Cēsnieks (3’), Agris Glaudāns (19’), Valērijs Redjko (40’, s.v.)
“FS Jelgava”: Edgars Andrejevs (G), Mārcis Peilāns, Dāvis Vējkrīgers, Valērijs Redjko, Andris Deklavs (C), Kevins Cēsnieks (Nakano Ryotaro 75’), Ralfs Šitjakovs, Rihards Bečers, Agris Glaudāns (Kristers Pantelejevs 89’), Dāvis Mārcis Valmiers (Vladislavs Žihs 68’), Antons Aleksandrs Dresmanis. Rezervisti: Raivo Stūriņš (G), Valters Gaismiņš, Jēkabs-Māris Šusts, Ričards Jirgensons. Galvenais treneris: Ervīns Pērkons.
“FK Metta”: Jānis Beks (G), Mohamet Lamine Correa, Kristofers Rēķis (Kristupas Keršys 62’), Jean Armel Mbassi Zambgala (Ingars Pūlis 85’), Rūdolfs Zeņģis, Artjoms Puzirevskis, Oskars Vientiess (C), Daniels Fedorovičs, Jānis Grīnbergs, Gabriels Kirkils, Bruno Melnis. Rezervisti: Alvis Sorokins (G), Noa Meroža, Normunds Uldriķis. Galvenais treneris: Andris Riherts.
Saturs turpināsies pēc reklāmas.
Brīdinājumi: Dāvis Mārcis Valmiers, Antons Aleksandrs Dresmanis, Ervīns Pērkons – Kristofers Rēķis, Gabriels Kirkils (42’, 67’ – s.k.), Artjoms Puzirevskis, Jean Armel Mbassi Zambgala, Bruno MelnisGalvenais tiesnesis: Vasilijs Mordatenko
Jauno projekta “Sporto visa klase” sezonu rīt atklās Jelgavā
Jelgavniekiem uzvaras un godalgotas vietas džudo turnīrā Kauņā
Baltijas čempionātā skvošā uzvar igauņi, jelgavniece Baiba Lulle izcīna bronzu
Ar sacensībām Lielupē sezonu noslēgs smaiļotāji un kanoe airētāji
“Zemgale/LLU” junioru sastāvs gūst uzvaru (FOTO/VIDEO)
“Alnis” aicina uz orientēšanos naktī
Lai komentētu, jums jāpiesakās sistēmā.
Pa mūžības ceļu aizgājusi ārste
Annas evaņģēliski luteriskajā baznīcā
30. septembrī plkst. 14.00.
Tālākais ceļš vedīs uz krematoriju, tāpēc vainagus un ziedu pušķus lūdzam nenest.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.